Author: juraj.palus
Last saved by: AA
Company: Ministerstvo spravodlivosti SR

(Návrh)

ZÁKON

z ... 2013,

ktorým sa mení a dopĺňa zákon č. 586/2003 Z. z. o advokácii a o zmene a doplnení 
zákona č. 455/1991 Zb. o živnostenskom podnikaní (živnostenský zákon) 
v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., zákona č. 327/2005 Z. z., zákona č. 331/2007 Z. z., zákona č. 297/2008 Z. z., zákona č. 451/2008 Z. z., zákona č. 304/2009 Z. z., zákona č. 136/2010 Z. z., zákona č. 332/2011 Z. z. a zákona č. 335/2012 Z. z. sa mení a dopĺňa takto:

1. V § 3 ods. 2 sa slová „e) až i)“ nahrádzajú slovami „f) až j)“.  

2. V § 32 sa slová „v konaní pred súdom alebo iným orgánom verejnej moci“ nahrádzajú slovami „v konaní pred súdom, v ktorom musí byť účastník konania zastúpený advokátom alebo v ktorom môže byť zástupcom len advokát, a obhajobe v trestnom konaní“ a vypúšťajú sa slová „ako advokát“.

3. V prílohe č. 1 sa na konci pripájajú tieto slová:

„v Chorvátskej republike .............. Odvjetnik/Odvjetnica“.

4. Príloha č. 2 sa dopĺňa štvrtým bodom, ktorý znie:

„4. Smernica Rady 2013/25/EÚ z 13. mája 2013, ktorou sa z dôvodu pristúpenia Chorvátskej republiky upravujú určité smernice v oblasti práva usadiť sa a slobody poskytovať služby (Ú. v. EÚ L 158/368, 10. 6. 2013).“.

5. V prílohe č. 2 sa v poslednej vete slová „Smernica Rady 89/48/EHS z 21. decembra 1988 o všeobecnom systéme uznávania vysokoškolských diplomov udelených na základe ukončenia odborného vzdelania v trvaní aspoň troch rokov (Úradný vestník Európskych spoločenstiev, L 019, uverejnená dňa 24.1.1989, s. 0016 - 0023)“ nahrádzajú slovami „Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005)“.

Čl. II

Tento zákon nadobúda účinnosť dňom vyhlásenia.